Úradný vestník L 014 , 19/01/1999 S. 0030 - 0031



Rozhodnutie Komisie z 22. decembra 1998, ktorým sa uznáva úplnosť dokumentácie predloženej na podrobné preskúmanie s cieľom zaradiť CGA 279 202 (trifloxystrobin), klefoxydim (BAS 625H), etoxazol a fosfát železa do prílohy I smernice Rady 91/414/EHS týkajúcej sa uvádzania prípravkov na ochranu rastlín na trh (oznámené pod číslom dokumentu C(1998) 4355) (Text s významom pre EHP) (1999/43/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 91/414/EHS [1] z 15. júla 1991 týkajúcu sa uvádzania prípravkov na ochranu rastlín na trh zmenenú a doplnenú smernicou Rady 98/47/ES [2], najmä na jej článok 6 ods. 3, keďže smernica 91/414/EHS (ďalej len "smernica") ustanovila vypracovanie zoznamu spoločenstva účinných látok povolených v prípravkoch na ochranu rastlín; keďže žiadatelia predložili dokumentácie pre štyri účinné látky orgánom členských štátov s cieľom zaradiť účinné látky do prílohy I smernice; keďže dokumentáciu pre účinnú látku CGA 279 202 (trifloxystrobin) predložila spoločnosť Novaritis Crop Protection UK Ltd orgánom Spojeného kráľovstva 28. januára 1998; keďže dokumentáciu pre účinnú látku klefoxydim (BAS625H) predložila spoločnosť BASF AG španielskym orgánom 2. apríla 1998; keďže dokumentáciu pre účinnú látku etoxazol predložila spoločnosť Sumitomo Chemical Agro Europe SA francúzskym orgánom 21. apríla 1998; keďže dokumentáciu pre účinnú látku fosfát železa predložila spoločnosť W. Neudorff GmbH nemeckým orgánom 27. augusta 1998; keďže uvedené orgány oznámili Komisii výsledky prvého preskúmania úplnosti dokumentácie v súvislosti s požiadavkami týkajúcimi sa údajov a informácií ustanovenými v prílohe II a pre aspoň jeden prípravok na ochranu rastlín obsahujúci uvedenú účinnú látku v prílohe III smernice; keďže následne v súlade s ustanoveniami článku 6 ods. 2 žiadateľ predložil dokumentácie Komisii a ostatným členským štátom; keďže dokumentácie pre CGA 279 202 (trifloxystrobin), klefoxydim (BAS 625H), etoxazol a fosfát železa boli predložené Stálemu výboru pre zdravie rastlín 15. októbra 1998; keďže článok 6 ods. 3 smernice vyžaduje potvrdenie na úrovni spoločenstva, že každá dokumentácia spĺňa v zásade požiadavky týkajúce sa údajov a informácií ustanovených v prílohe III a pre aspoň jeden prípravok na ochranu rastlín obsahujúci uvedenú účinnú látku v prílohe III smernice; keďže takéto potvrdenie je potrebné na to, aby bolo možné vykonať podrobné preskúmanie dokumentácie, ako aj poskytnúť členským štátom možnosť udeliť dočasné registrácie pre prípravky na ochranu rastlín obsahujúce túto účinnú látku, pričom musia byť splnené podmienky ustanovené v článku 8 ods. 1 smernice, najmä podmienka uskutočniť podrobné hodnotenie účinných látok a prípravkov na ochranu rastlín v súvislosti s požiadavkami smernice; keďže takéto rozhodnutie nevylučuje možnosť žiadať od žiadateľa ďalšie údaje alebo informácie, ak sa v priebehu podrobného preskúmania zistí, že takéto informácie alebo údaje sú potrebné pre prijatie rozhodnutia; keďže členské štáty a Komisia súhlasia, že Spojené kráľovstvo vykoná podrobné preskúmanie dokumentácie pre CGA 279 202 (trifloxystrobin), že Španielsko vykoná podrobné preskúmanie dokumentácie pre klefoxydim (BAS 625H), že Francúzsko vykoná podrobné preskúmanie dokumentácie pre etoxazol, a že Nemecko vykoná podrobné preskúmanie dokumentácie pre fosfát železa; keďže Spojené kráľovstvo, Španielsko, Francúzsko a Nemecko oznámia závery svojich preskúmaní spolu s odporúčaniami o zaradení alebo nezaradení a podmienky s tým súvisiace Komisii čo najskôr a najneskôr v lehote jedného roka, keďže prijatie tejto správy o podrobnom preskúmaní bude pokračovať odbornými stanoviskami všetkých členských štátov v rámci Stáleho výboru pre zdravie rastlín; keďže opatrenia ustanovené v tomto nariadení sú v súlade so stanoviskom Stáleho výboru pre zdravie rastlín, PRIJALA TOTO ROZHODNUTIE: Článok 1 S ohľadom na navrhované použitia, nasledujúce dokumentácie v zásade spĺňajú požiadavky týkajúce sa údajov a informácií ustanovených v prílohe II a pre aspoň jeden prípravok na ochranu rastlín obsahujúci uvedenú účinnú látku v prílohe III smernice: 1. Dokumentácia, ktorú predložila spoločnosť Novaritis Crop Protection UK Ltd Komisii a členským štátom s cieľom zaradiť účinnú látku CGA 279 202 (trifloxystrobin) do prílohy I smernice 91/414/EHS a ktorá bola predložená Stálemu výboru pre ochranu rastlín 15. októbra 1998. 2. Dokumentácia, ktorú predložila spoločnosť BASF AG Komisii a členským štátom s cieľom zaradiť účinnú látku klefoxydim (BAS 625H) do prílohy I smernice 91/414/EHS a ktorá bola predložená Stálemu výboru pre ochranu rastlín 15. októbra 1998. 3. Dokumentácia, ktorú predložila spoločnosť Sumitomo Chemical Agro Europe SA Komisii a členským štátom s cieľom zaradiť účinnú látku etoxazol do prílohy I smernice 91/414/EHS a ktorá bola predložená Stálemu výboru pre ochranu rastlín 15. októbra 1998. 4. Dokumentácia, ktorú predložila spoločnosť W. Neudorff GmbH KG Komisii a členským štátom s cieľom zaradiť účinnú látku fosfát železa do prílohy I smernice 91/414/EHS a ktorá bola predložená Stálemu výboru pre ochranu rastlín 15. októbra 1998. Článok 2 Toto rozhodnutie je adresované členským štátom. V Bruseli 22. decembra 1998 Za Komisiu Franz Fischler člen Komisie [1] Ú. v. ES L 230, 19.8.1991, s. 1. [2] Ú. v. ES L 191, 7.7.1998, s. 50. --------------------------------------------------